open-index/open-wikipedia-markdown huggingface dataset:
Game Boy Micro

El **Game Boy Micro** a l'è stada 'na riedizion del Game Boy Advance in version compatta venduda in tra el 2005 e 'l 2008. 

A l'è staa l'unich sistema senza retrocompatibilità e l'ultim sistema de la familia Game Boy, sostituida poeu in toto del Nintendo DS.

A l'éra venduu insemma a 'n altra riedizion del GBA, ossia el Game Boy Advance SP.

## Caratteristich e design

El sistema el gh'aveva el processor tipich di GBA a 32 bit, senza la retrocompatibilità cont el Game Boy original. El design a l'è ispiraa ai controller del NES e arent al Nintendo DS e l'era incombatibil cont on mugg de periferich 'me el Nintendo e-Reader, la Game Boy Camera e la Game Boy Printer.

Di dimension redott (50×101×17,2 mm) el pesa domà 80 gramm. A l'era disponibil in negher, bloeu, vioeula, argent, verd e roeusa. Gh'eren anca di faccett coloraa, cont el dissegn de 'na gainna del Signor o cont el Pikachu. A l'era venduu a 99$, cont el Game Boy Advance SP venduu a 79$.

## Riferiment
*Game Boy Micro: il Minimalismo di Nintendo

## Alter progett

## Vos correlaa
*Game Boy Advance
*Nintendo DS
Andreas Hofer

L**'Andreas Hofer** (San Leonardo in Passiria, 22 de november 1767 – Mantova, 20 de febrar 1810) a l'è staa on comandant e oste tiroles, càpo di insort tiroles contra 'l governà napoleonich e pader del nazionalism pantiroles. L'è retegnuu l'eroe nazional del Tirol e l'inn del Bundesland Tirol, l'Andreas Hofer Lied, a l'è dedicàda a lu.

A l'era bon de parlà on lombard gardesan, imparaa quand che l'éra garzon in del Tirol latin. Di quej che parlen lengov romanz, a l'è ciamaa popolarment "General Barbon", per la soa longa barba.

A bon cunt, la soa revoeulta l'era minga domà anti-napoleonega ma anca contra la modernità e i reform de l'inluminism, soratutt quella che la sbassava el roeul de la religion, che l'era al center de l'identità religiosa del temp, ma anca de robb compagn di vacin obbligatori. Ciappaa di franzes, a l'è tegnuu dent al castell de Mantoa e poeu l'è fusilaa.

## Riferiment
*Hofer, Andreas - Treccani

## Alter progett

## Vos correlaa
*Bernardino Dalponte
*Peter Mayr
*Joachim Haspinger
*Caterina Lanz
Monty Python

I **Monty Python** hinn staa on grupp de attur e comegh ingles diventaa famos in di ann 70 a television e al cinema.

## Member
* Graham Chapman
* John Cleese
* Terry Gilliam
* Eric Idle
* Terry Jones
* Michael Palin

## Vos correlaa
*Python
*Brian de Nazareth
Duck Hunt

**Duck Hunt** a l'è staa on videogioeugh per el NES cont la pistola ottica NES Zapper sortii in del 1984 e gioeugh de lanz per i Stat Unii. In del gioeugh l'utent el gh'aveva de sbarà ai aneder che volaven in sul schermo, e a segonda del colp el ciappa di pont. Però se 'l coppava men de la metà di aneder el gioeugh el finiva. In del 2014 a l'è sortii per la Virtual Console del Wii U.

## Modalità
A gh'è trè modalità:
*Mode A: El giugador el gh'ha de sbarà a 'n anedra a la voeulta
*Mode B: El giugador el gh'ha de sbarà a dò aneder a la voeulta
*Mode C: L'è el tir al piattell

## Bug
Dopo del nivell 99 a gh'è on kill screen "0" indova i aneder apparen no, ma se sent el sò rumor, e donca se perd automaticament.

## Vos correlaa
*Laser Clay Shooting System
*Qwak!
Game Boy Color

El **Game Boy Color** a l'è 'na console portatil venduda dal 1998 comè successor del Game Boy de la Nintendo.

## Storia
El Game Boy Color a l'è nassuu 'me respoeusta ai domand di desviluppator che voreven 'na piattaforma pussee potenta e interessanta per i giugador. L'è staa lanziaa cont Pocket Bomberman, Tetris DX e Wario Land II.

## Caratteristich
*CPU: Sharp LR35902Z80 (version custom del Zilog Z80, 8 bit) frequenza variabil de 4,194 o 8,338 MHz
*RAM: 32 KB
*VRAM: 16 KB
*Palette: 32'768 color
*Schermo LCD da da 160 x 144 pixel per 2,32 pollis

### Cartocc

El sistema el supportava du tip de cartocc: Vun, negher, l'è per quej gioeugh che doperen domà i fonzion grafich noeuv del Game Boy Color e che dònca pòden fonzionà, a scala de gris, anca in sul Game Boy original.

L'alter, trasparent, l'è doperaa domà per quej gioeugh che doperen anca i aument de memoria e processor del Color e che dònca pòden no girà in sul Game Boy classich. Se eseguii in su 'sti piattaform dann on error.

El sistema el supporta anca i cartocc classich del Game Boy: El giugador el pò scernì in tra 12 palette per giugà a color.

## Gioeugh
Per via de la soa retrocompatibilità cont el Game Boy original l'è sortii cont 576 tìtoi giocabij.

I gioeugh specifich per la piattaforma ad avègh success a hinn staa quej di Pokémon. L'ultim gioeugh sortii per el GBC a l'è staa  Doraemon no Study Boy: Kanji Yomikaki Master.

## Vos correlaa
*Game Boy
Jean-Guy Talamoni

El **Jean-Guy Talamoni** (in cors **Ghjuvan Guidu Talamoni**, Saumur, 6 de magg 1960) a l'è 'n politegh franzes, esponent del nazionalism cors e del partii Corsica Libera. Dal 17 de dicember 2015 a l'è President de l'Assemblea de Corsega cont la coalizion autogovernista Pè a Corsica.

Avocatt de profession l'ha lavoraa per la coltura corsa e l'ha scrivuu liber e rivist de politega, sia in franzes che in cors.

## Vos corelaa
*Gilles Simeoni
Apple IIc

L**'Apple IIc** a l'è staa el quart modell de Apple II, caratterizzaa de 'na volta trasportabilità. L'è staa venduu dal 1988 per 1'295 $.

## Storia
El sistema a l'è staa presentaa a 'na conferenza ciamada "Apple II forever", fada per garantì la continuazion del progett Apple II dòpo del Macintosh.

A l'éra sostanzialment on Apple IIe faa pussee piscininn e cont men espandibilità per vèss men pesant e costos.

A l'è staa el primm Apple a doperà el stil Snow White.

## Caratteristich
L'Apple IIc a l'è pensaa 'me sistema trasportabil, ossia che 'l se pò menà fazilment de 'n pòst a l'alter.

El gh'aveva l'Applesoft BASIC cont el support per letter maiùscol e minùscol, e 'l giontava i caratter MouseText cont di icon per i programma.

L'equivalent de cinch sched de espansion a eren integraa in del computer: Vuna per i dischett, la Extended 80 Column Card, du Serial Card e vuna per el mouse.
### Specifich
*CPU: WDC 65C02 a 1.023 MHz cont bus a 8 bit
*RAM: 128 KB
*ROM: 32 KB

## Accessori
### Monitor portatil

El *Apple Flat Panel Display* a l'éra on monitor a 1 bit (bianch/negher) faa per fà el sistema pussee trasportabil. A bon cunt a l'éra no proppi portatil perchè l'éra mìnga taccaa stabiliment, ma l'éra comod se 'l gh'era nò on monitor a la destinazion.

El sistema però l'éra gramm de legg perchè retroinluminaa no: Di àlter LCD retroinluminaa han faa pussee success.

### Àlter accessori
Per i utent desktop la Apple la vendeva on monitor 9" a scala de gris o a 14" a color, e 'l gh'era anca on alter floppy disponibil.

### Accessori minga offiziai
Gh'eren di accessori cont di batterij recaricabij per doperàll in mobilità e eren anca venduu di adattator per alimentàll del pizzasigar di auto. 

Eren venduu anca di sched cont di espansion de memoria , di Real Time Clock, di processor pussee potent o cont pussee cache, che necessitaven però de modifegà la motherboard.

## Riferiment
*Apple IIc - Computer Museum

## Alter progett

## Vos correlaa
*Apple IIc Plus
*Apple II
Memoria a nucleo filaa

La **Memoria a nucleo filaa** (*Core rope memory* in ingles) a l'è 'na memoria ROM doperada in di agn '60 de la NASA per el programma Mariner e poeu per el programma Apollo, in l'Apollo Guidance Computer, che l'ha menaa l'omm in su la Luna. I memorij eren programmaa del Massachusetts Institute of Technology e faa su de la Raytheon.

A differenza di coev memorij a nucleo magnetich, ch'eren doperaa 'me RAM, i nuclei de ferritt a hinn doperaa 'me di trasformator : El segnal word de 'n fil el passa travers de on core daa e se l'è copiaa a vun de la linia bit a l'è lengiuu 'me "vun", se l'è minga copiaa a l'è lengiuu 'me "zero". In l'ACG per on core podeven passà finna a 64 fil.

I programma eren direttament cusii in la memoria di tessitriss, de facc 'sti memorij eren ciamaa simpaticament "LOL", cioè "Little Old Lady".

## Densità de memoria
Per l'epoca 'sta memoria l'era pussee capienta di memorij magnetich de l'epoca, la podeva ospità:




## Riferiment
*Visual Introduction to the Apollo Guidance Computer, part 3: Manufacturing the Apollo Guidance Computer.
NES Zapper

El **NES Zapper** a l'éra 'na pistola ottica per el NES venduda in abbinament cont la console in Giappon dal 1984 e in America dal 1985.

Originariament somejanta a 'n ver revolver a l'è stada poeu modifegada in d'ona pistola grisa: L'è però deventada famosa cont el design naranz, voruu de la legg americana.

## Fonzionament
Comè tucc i pistol ottich in del moment del sbar el scherm el deventava negher, foeura che per l'area de colpì: Se el fotodiod el releva el bianch la console la segna pont.

## Gioeugh

I gioeugh compatibij cont licenza eren:

**[[The Adventures of Bayou Billy]]* (opzional)
**[[Barker Bill's Trick Shooting]]*
**[[Day Dreamin' Davey]]* (cont controller)
**[[Duck Hunt]]*
**[[Freedom Force (video game)|Freedom Force]]*
**[[Gotcha! The Sport!]]* (cont controller)
**[[Gumshoe (video game)|Gumshoe]]*
**[[Hogan's Alley (video game)|Hogan's Alley]]*
**[[Laser Invasion]]* (cont controller)
**[[The Lone Ranger (video game)|The Lone Ranger]]* (opzioaal)
**[[Mechanized Attack]]* (opzional)
**[[Operation Wolf]]* (opzional)
**[[Shooting Range (video game)|Shooting Range]]* (cont controller)
**[[To the Earth]]*
**[[Track & Field II]]* (compatibil)
**[[Wild Gunman]]*

## Vos correlaa
*Wii Zapper
Meltdown

**Meltdown** a l'è 'na vulnerabilità de sicurezza che la revarda la pupart di microprocessor Intel e i processor ARM e AMD in di situazion particolar, cont ID CVE-2017-5754.

## Storia
La vulnerabilità a l'è stada descoverta independentement di tecnegh de Google e de l'Università tecnega de Graz e l'è stada publegada, insemma a Spectre, el 3 de genar 2018, in antizip rispett a la data del 9 de genar, che l'ha permittuu no a 'n quaj sistema, 'me Ubuntu, de giornàss in temp.

El 3 de genar a l'è staa relassaa el giornament de Windows 10, in del frattemp anca el kernel Linux e macOS s'hinn giornaa. El giornament software el podaria però rallentà el computer dal 5% al 30%.

## Attacch
El sistema el permett a on programma de lengg in di locazion de memoria che ghe partegnen no e hinn no reservaa a lu, e permetten per esempi de descovrì password, ciav de crittografia e alter informazion reservaa, e 'l permett anca a 'na macchina virtual de interagì cont el sistema mader.

El dopera per fonzionà on difett de la progettazion de l'esecuzion speculativa, ossia 'na fonzion che la permett de velocizzà l'esecuzion cont el fà i operazion che l'è pussee probabil che sien de fà e de scartà el resultaa se i cunt eren no de fà. La pupart di processor la lassa access liber a la soa cache, che l'è donca doperabil per leng di informazion sensibij anca se minga autorizaa del kernel.

## Riferiment
*Meltdown e Spectre, le cose da sapere e da fare (senza panico)
*Meltdown and Spectre 
*Spectre/Meltdown FAQ: tutto sul bug delle CPU e sulla soluzione, che rallenterà PC e server 

## Vos corelaa
*Spectre
*Pentium FDIV bug
*Foreshadow
Famicom Disk System

El **Famicom Disk System** a l'éra 'na periferica per el Famicom venduda domà in Giappon che la permetteva de doperà di gioeugh salvaa in sul dischett.

## Storia
La periferica a l'è stada relassada in del 1986 per lengg i gioeugh cont on floppy, che 'l dava la possibilità ai desviluppador de giontà fazilment di fonzion de salvatagg e de 'vègh no i limit de grandezza de 'na cartoccia. Per on period a l'è staa consideraa el futur di console, tant che l'è staa nonziaa che i futur gioeugh sarien sortii tucc inscì, ma dopo che la Capcom l'ha relassaa Ghosts 'n Goblins in su 'na cartoccia de 128 Kb a l'è deventaa sostanzialment on flop commercial, anca per la delicatezza di floppy che eren nanca protegiuu.

In del 1986 la Sharp l'ha faa el Twin Famicom, che integrava i dò piattaform cont ona presa SCART, inclusa no in del Famicom original. La mascotte del FDS la se ciamava Diskun e l'era on quadratt giald.

## El dischett

I dischett doperaven on sò formaa proprietari: 2,8" × 3", 64KB per lat, compagn di Quick Disk del period.

### Chiosch de distribuzion
Per via de l'alta pirateria i aziend di videogioeugh han voruu 'na legg in Giappon per bandì el ficc di videogioeugh.

Nintendo, per doperà a sò vantagg la situazion, l'ha faa di chiosch indova la gent la podeva menà on sò floppy per ciappà on gioeugh in "ficc permanent" per 1/5 del prezzi de 'n gioeugh original, e l'utent el riceveva el manual de carta. El servizzi a l'è restaa attiv finna al 2003.

A l'éra anca possibil, ma minga indepertutt, mandà i pontegg a la Nintendo via fax per partecipà a dì concors nazionai.

## Gioeugh
La pupart di gioeugh a l'éra 'na conversion di tìtoi in su cartoccia modifegaa in manera de doperà i caratteristich del floppy 'me la maggior capacità e la possibilità de salvà.

I gioeugh de lanz eren:
*Baseball
*Golf
*Tennis
*Super Mario Bros.
*Soccer
*The Legend of Zelda

## Riferiment
*Famicom Disk System

## Vos corelaa
*Twin Famicom
*NES
*Nintendo 64DD
*Super NES CD-ROM
Super Game Boy

El **Super Game Boy** a l'era 'na cartoccia che la permetteva de giugà ai gioeugh del Game Boy in sul Super Nintendo Entertainment System sortii in del giugn 1994.

## Fonzionalità
El Super Game Boy a l'éra compatibil cont i cartocc del Game Boy e quej bicompatibij del Game Boy Color. El sistema el pò mappà i quater sfumatur de gris in di color a scerna de l'utent.

On quaj gioeugh el doperava pussee estensivament i sò capacità, e eren marchiaa "Super Game Boy Game Pak".

## Hardware
Vist che 'l SNES a l'era minga bon de emulà 'l Game Boy la cartoccia la integrava l'hardware de 'na console originala e 'l doperava domà i fonzion de input/output e del monitor del SNES. La cartoccia la faseva fonzionà i gioeugh pussee svelt del 2,4% rispett ai alter console per via del clock adattaa del SNES.

### Super Game Boy 2

Sortii domà in Giappon in del 1998 el Super Game Boy 2 el permetteva el multigiugador, el correggeva el problema del clock e 'l giontava 'na quaj cornis.

## Prodott arent
Per el NES el produttor esterno Intelligent Systems l'aveva faa el Wide Boy 2 che però, a differenza del Super Game Boy, el doperava domà la memoria video del NES senza input/output, el gh'aveva el sò controller e 'l fonzionava anca se la console l'éra resettada.

Per el Nintendo 64 offizialment el gh'era el Transfer Pak che 'l permetteva de scambià dacc e fà 'n quaj gioeugh e anca di accessori mìnga offiziai 'me el Wide Boy 64.

Per el GameCube el Game Boy Player a l'éra 'na periferica offiziala che la permetteva de giugà ai gioeugh GB, GBC e GBA.

## Riferiment
*HW Upgrade

## Vos corelaa
*Game Boy Player
Console

La **console** (o anca, con la trasliterazzion in lombard, **consoll** ) a l'è 'n apparecc elettronich che 'l se dopera esclusivament o primariament per giugà ai videogioeugh. A differenza di computer, che tipicament doperen di formatt standard per podè intercomunicà, i console doperen pussee despess di formatt proprietari per podè avègh competizion in tra de lor. Esisten pussee tipi de console: Quej fiss, quej portatil, i microconsole e console dedicaa.

I primm esperiment resalissen ai agn '60 grazia al Ralph H. Baer, ma domà a mità agn '70 a hinn sortii i console cont el Pong. Se i primm console eren dedicaa a vun o pussee gioeugh, i console d'incoeu a hinn strutturalment di computer dedicaa ai gioeugh.

## Storia

## Caratteristich

### Sistema operativ
Originariament i console gh'aveven no on sistema operativ: i cartocc gh'even dent tutt el necessari per fonzionà. Cont el volzàss di fonzion supportaa di console a l'è però deventaa pussee important 'véghel: A l'è stada l'Intellivision del 1980 a mett per la prima voeulta on sistema, Exec, in ROM.

## Generazion

## Vos corelaa
*Arcade
*Home computer
Servizzi ferroviari metropolitan de Palermo

El **Servizzi ferroviari metropolitan de Palermo**, faa in su red de RFI e gestii de la Trenitalia, el quatta la zona de Palermo e l'è articolaa in su trè lign vért dal 1990.

Per el servizzi a hinn doperaa di treni Minuetto.

## Storia
El primm tratt a l'è faa su per Italià '90, per garantì on access rapid al Stadio Renzo Barbera, l'è l'odierna linia B.

La linia A a l'è verta in del 1993 e elettrificada in del 2001, dòpo de l'estension al reoport. In tra el 2016 e 'l 2024 gh'è staa vert di noeuv stazion.

## Lign

El sistema l'è desviluppaa in su dò relazion regionai:
*Palermo C.la - Punta Raisi (Passant)
*Palermo Notarbartolo - Giachery (Anell)

In su la prima tratta, in di dì de lavor, a gh'è on treno ogni mezz'ora, ma minga tucc i treni fann tucc i fermaa, in su la segonda inveci in di dì de lavorà la frequenza l'è istessa, ma i cors hinn sospenduu in di fest.

## Bibliografia
* Ettore Caliri, *Ferrovia metropolitana a Palermo*, in "I Treni Oggi" n. 108 (ottobre 1990), pp. 16-19.
* Ettore Caliri, *Nuove fermate a Palermo*, in "I Treni" n. 154 (novembre 1994), pp. 14-15.
* Marco Minari, *Treni in aeroporto*, in "I Treni" n. 280 (aprile 2006), pp. 28-32.

## Alter progett

## Vos correlaa
*Red di tram de Palermo
*Passant ferroviari de Palermo
*Anell ferroviari de Palermo
Energie per l'Italia

**Energie per l'Italia** a l'è staa 'n partii politegh italian liberal e tendent al federalism lanziaa a november 2016 e fondaa offizialment el 1 de april 2017 da Stefano Parisi, imprenditor e candidaa sindegh a Milan in del 2016.

## Storia
In di elezion comunai de Milan del 2016 el Stefano Parisi a l'éra staa scernuu 'me candidaa del center-destra principalment grazia principalment al Silvio Berlusconi, elezion che però el Parisi l'ha perduu.

Dòpo avègh domandaa de reformà Forza Italia però se separen, per di differenz in sui rapport cont la Liga Nord.

In del settember 2017 la sociazion liberala "Le Marianne" la se gionta a Energie per l'Italia. In del november 2017 el grupp parlamentar Civich e Innovator el gionta in di sò component Energie per l'Italia.

El moviment l'ha partecipaa no ai elezion politegh del 2018 perchè l'ha preferii partecipà ai elezion regionai per consolidàss pussee in sul territori e l'ha candidaa in Lazio el leader Stefano Parisi cont el center-destra e in Lombardia l'ha supportaa la candidatura comuna de Attilio Fontana.

In di elezion lombard l'ha otegnuu on scagn daa al Manfredi Palmeri, in di regionai laziai el gh'ha avuu on scagn daa al candidaa Parisi.

## Riferiment
* Parisi lancia «Energie per l’Italia»: alternativi a Renzi e Grillo 
* Centrodestra: Berlusconi scarica Parisi, non può avere un ruolo se in contrasto con Salvini
* Parisi launches new center-right party
* Regionali Lazio, Stefano Parisi candidato del centrodestra: “Guida stabile e sicura”
* Regionali 2018: Stefano Parisi a Lissone per Fontana 

## Vos correlaa
* Stefano Parisi
Pussee d'Europa

**Pussee d'Europa** (*+Europa* in italian) a l'è 'na coalizion de tendenza europeista e liberal presentada ai elezion politegh italian del 2018 e fada di Radicaj Italian de la Emma Bonino, de Forza Europa del Benedetto Della Vedova e del Center Democrategh del Bruno Tabacci.

## Storia
La lista la nass a november 2017 per corr in di elezion del 2018 insemma in coalizion cont el Partii Democrategh, fondada di Radicaj Italian e de la lista Forza Europa. Du deputaa di Civich e Innovator han poeu tolt part a la noeuva lista.

A sgenee 2018 la Bonino l'ha nonziaa che 'l partii l'avaria faa i elezion indeperlu per di reson tecnegh: El Center Democratich del Tabacci l'ha scernuu de donà la soa candidatura, permittuda perchè giamò in Parlament, a Più Europa. A la fin, però, el riess a presentàss in coalizion cont el center-sinistra faa del PD, de la Civica Popolar e de Insemma.

In Lombardia l'ha supportaa el candidaa comun Giorgio Gori in di elezion del 2018.

El 27 de sgenee del 2019 a l'è elegiuu secretari del partii el Benedetto Della Vedova, che 'l batt el Marco Cappato.

In di Elezion europee del 2019 la se candida cont Italia in Comune e 'l Partii Democrategh Europee e la mett in di sò list anca di esponent del Partii Socialista Italian ma la supera mìnga el sbarrament.

El 17 de november del 2020 Pussee d'Europa e Azion formen on unegh grupp in del Parlament italian, robba che poeu farann anca al Consili Regional lombard on para de agn innanz.

Al referendum in su la giustizia del 2022 se s'ceren per el sì.

In di elezion anticipaa del 2022, in principi, nonzien de corr insemma a Azion, in coalizion cont el PD, cont el Letta 'me leader progressista e 'l Calenda 'me leader liberal. L'ex minister del desvilupp economegh, però, el scerniss poeu de corr foeura de la coalizion de sinistra, con Italia Viva, e Pussee d'Europa la resta in coalizion con PD, Impegn Civegh e Lianza Verd e Sinistra.

Ghe riven, de poch pochent, no al 3% de sbarrament e donca i so vot hinn spartii in tra PD e AVS, degià che i vot de Impegn Civegh hinn andaa desperduu, perchè hann minga passaa el 1%. El Benedetto Della Vedova l'è elegiuu in d'un collegi uninominal a Milan, menter la Bonino l'è battuda, del center-destra, in d'un collegi a Roma, che l'era consideraa sigur, e indova che a sfidàlla gh'era anca el Calenda midemm.

## Riferiment
*I radicali alle elezioni da soli: la nuova lista si chiamerà “+ Europa”
*Elezioni, Tabacci salva la lista di Emma Bonino: “Niente firme, il 4 marzo ci saremo”
*Bonino: «La lista +Europa costretta a correre da sola alle elezioni»
*Pd-Radicali, incontro al Nazareno in vista delle elezioni
*Elezioni regionali 2018 Lombardia, i candidati di Più Europa con Emma Bonino
*Il centrosinistra al voto con una coalizione a 4: Pd con +Europa, Civica Popolare e Insieme
*Benedetto Della Vedova è il nuovo segretario di +Europa
*Più Europa più Psi
*Europee. Alleanza elettorale fra Più Europa e il movimento di Pizzarotti
Tino Insana

El **Silvio Peter** "**Tino**" **Insana** (Chicago, 15 de ottober del 1948 – Los Angeles, 31 de ginee del 2017) l'è staa on ator e doppiador american.
Spectre

**Spectre** a l'è 'na vulnerabilità de sicurezza che la colpiss praticament tucc i microprocessor dovuda a la predizion di diramazion e che 'l permett a on programma de legg la memoria mappada de 'n alter programma. Hinn staa classificaa cont i codes CVE-2017-5753 e CVE-2017-5715.

## Storia
La falla a l'è stada nonziada insemma a Meltdown el 3 de genar 2018 dopo vess stada descoverta del Project Zero de Google.

## Impatt
A la descoverta praticament tucc i computer a hinn colpii de Spectre, vist che la tacca sia Intel, sia AMD, sia ARM sia PowerPC, anca se AMD a l'è men vulnerabil per la soa architettura. A differenza de Meltdown, che se pò corregg fazilment via software, Spectre el gh'ha besogn de 'na profonda patch hardware e 'na revision de l'architettura.

## Fonzionament
Spectre la forza di programma a leng di porzion de memoria che hinn no autorizzaa a leng. I processor d'incoeu doperen l'esecuzion speculativa per velocizzà i operazion: El voeur dì che 'l processor el fa i operazion pussee probabij prima che sien domandaa, e se i sò ipotesi eren falaa ja scancella, ma domà se la soa presenza la influenza i operazion in cors: Spectre dimostra che l'è possibil ciappà di informazion reservaa de la CPI grazia ai operazion minga scancellaa. A differenza de Meltdown, che l'è on problema ligaa in sostanza a 'na marca, Spectre a l'è 'n ideja generala che se pò applicà a ogni processor che 'l dopera la predizion di diramazion.

## Riferiment
*Meltdown e Spectre, le cose da sapere e da fare (senza panico)
*Meltdown and Spectre
## Vos corelaa
*Meltdown
*Foreshadow
*Blindside (vulnerabilità)
Baud

El **baud** el reppresenta, in telecomunicazion, el numer di simboi trasmettuu in d'on segond. El ciappa el nomm de l'Émile Baudot, inventor del codes Baudot doperaa in telegrafia.

## Vos correlaa
*Sìmbol (telecomunicazion)
*Bit rate
*Bit per segond
Castelgeründ

**Castelgeründ** l'è un cumün nöu de pàca d'el sud de la pruìncia de Lod, Lumbardia, nasüd üficialmènt el prìm de genàr del 2018 da la füsiòn de Camiràgh cun Cavacurta. El se tröva in de la Basa Val Padana sü la spunda destra de l'Ada, e 'l g'ha 1.489 abitànt. 

## Storia

S'è cumenciàd a parlàn dal 2016 e el 22 d'utùber 2017 gh'è stài un referendum in di dü cumün. Circa el 80% l'ha dìtt sì a la füsiòn, e el 28 de nuèmber la Region Lumbardia l'ha apruvàs en nùm.

La sèd del nöu cumün l'è stài stabilìda a Camiràgh.

## Riferiment
Sega Master System

El **[[SEGA|Sega]] Master System** a l'è stada 'na console venduda in Giappon dal 1985 e in del rest del mond dal 1987, a 8 bit e fondada in su cartocc.

Successor dirett del SG-1000 l'era in competizion cont el Famicom de la Nintendo. In Brasil el gh'ha avuu grand success anca intorna al 2000.

## Storia
Sortida in Giappon 'me **Sega Mark III**, l'éra desviluppada in competizion cont el NES 'me evoluzion hardware del SG-1000 II. El sistema a l'è staa no on gran success, cont on milion de unità venduu.

Foeura del Giappon a l'éra venduda cont on noeuv design ma cont identich prestazion. L'éra cont Safari Hunt, gioeugh cont la pistola ottica, e cont Hang-On.

### Master System II
El success a l'è staa no però quell speraa, el rappòrt de vendita in tra Master System e NES a l'éra de 1 a 16. Donca la SEGA l'ha faa, in del 1990, ona version pussee moderna del sistema, el Master System II, senza el support ai Sega Card e con dent Alex Kidd in Miracle World o Sonic the Hedgehog.

### La dismission
L'hardware de la console a l'è staa doperaa per fà el Game Gear, console in competizion cont el Game Boy.

A l'è stada desmettuda domà in del 1996, cont el rivà del Sega Saturn.

### El success in Brasil
In Brasil la console el gh'ha avuu on gran success, grazia a 'n accord cont Tectoy. On bel poo de gioeugh a hinn staa voltaa in portoghes, anca cont di adattament colturaj.

El gh'ha avuu success finna al 2000, cont di vendit finna ai agn 2010.

## Caratteristich
*CPU: Zilog Z80
*ROM: 8 KB
*RAM: 8 KB
*VRAM: 16 KB
*GPU: Derivada del Texas Instruments TMS9918
*Son: Texas Instruments SN76489
*Port: 1 slot per cartocc e 1 per Sega Card
## Vos corelaa
*NES
*Sega Game Gear
Β-laitam

Un anell **β-laitam** l'è un laitam cond una strutura de anell eteroatomeg qe el g'ha un atom de nitrœjen e tre de carbone. Un laitam l'è una amide ciclega.

## Importanza clinega
L'anell del β-laitam l'è part de la strutura qimega de vergœne familie de antibioteg importante, prexempe le penicilline, le cefalosporine, i carbapenem e i monobactam, qe i se ciama per qell motiv qé *antibioteg [[β-laitameg]]*. Qei antibioteg qé i fonziona perqé i inibex la sintesis de la pared cellulara baterega, soratœt dei batere gram positiv. I batere, però, i pœl inventar-s de desvelupar resistenza contra qei antibioteg qé, cond l'espression del enzima β-laitamase.

## Bibliografia
*T. Gilchrist, Heterocyclic Chemistry, Harlow, Longman Scientific, 1987, ISBN 0-582-01421-2.
Dissoluzion (qimega)

La **dissoluzion** de gas, liqueds o solids denter un liqued o un olter solvent l'è un process a travers del qual un solud (de forma gassosa, liqueda o solida) el va a formar una soluzion ind el solvent istess. 
Le soluzion solide i è el resultad de la dissoluzion de un solid denter un olter, 'me sœced prexempe cond i metai. Ind el cas de un solid cristallin qe el se dissolve ind un liqued, la strutura cristalllina la g'ha de vesser disintegrada fina a rivar al pont de lassar indar i atom, ion o molecole qe i la fava sœ. Per i liqueds e i gas l'è in jeneral plœ agil la formazion de una soluzion; la se forma quand qe le molecole i è bone de formar interazion intermolecolare miga covalente cond le molecole del solvent.
La dissoluzion l'è de importanza granda grandenta in tœts i process qimeg, naturai e miga-naturai, e le prœve de dissoluzion i è doperade fess ind l'industria.
Se pœl far distinzion intra solvatazion, dissoluzion e solubilità.
Nintendo 64

El **Nintendo 64** a l'è stada 'na console a 64 bit venduda de la Nintendo dal 1996 al 2002.

## Storia
El Nintendo 64 a l'è staa pensaa 'me evoluzion del SNES, cont el passagg dirett di 16 bit ai 64 bit e cont el mett direttament in la console di fonzion mittuu in di cartocc del SNES.

El Nintendo 64 l'è stada la segonda console pussee venduda de la soa era cont 30 milion di vendit: Dòpo de la PlayStation (100 milion) e prima de la Sega Saturn (9,5 milion).

L'avegh no el lettor CD l'ha no commercialment juttaa la console, che la podeva nò legg i CD de musica, vend i disch di gioeugh vegg a pòcch, cosa che cont i cartocc la se podeva fà no e soratutt perchè la sfavoriva la pirateria.

## Caratteristich

La console a l'è 'na scatola rettangolara de color negher (foeura che per 'na quaj edizion speciala) srotondada e cont i bus per quater controller e la cartoccia, che la permett men spazzi rispett ai drive ottich a l'è anca pussee diffizil de piratà.
### Specifich
*CPU: NEC VR4300-64 bit da 4,6 milion de transistor @93,75 MHz
*GPU: Silicon Graphics-RPC Reality 64 bit @62,5 MHz
*RAM: 4 MB
*ROM: Cartoccia da 4 a 64 MB
### Accessori
El principal accessori a l'era el controller, ciamaa el "tricorn" di fan per la soa forma a trè pont, cont du tast "A" e "B", i fresc, on controller analogich e i tast C a freccia. A gh'è possibilità de giontàgh di Pak: El Rumble Pak, che 'l faseva vibrà el controller, el Controller Pack, che 'l dava 'na memoria pussee da 256 KB a 4 MB, l'Expansion Pack, che 'l raddoppiava la RAM del sistema e 'l Transfer Pak, che 'l permetteva de comunicà cont el Game Boy per di gioeugh di Pokémon e per la Game Boy Camera.

## Alter progett

## Vos corelaa
*Sega Saturn
*PlayStation
*Nintendo 64DD
*iQue Player
*Aleck 64
Mii

I **Mii** a hinn di personagg stilizzaa de la Nintendo doperaa in sul Wii, Wii U, Nintendo Switch e in sul Nintendo 3DS.

I Mii a hinn principalment reppresentaa de la faccia, i gioeugh poeu personalizzen el corp: Di voeult a hinn stilizzaa, di àlter voeult, tipo in Wii Fit, hinn pussee accuraa.
Game Boy Player

El **Game Boy Player** a l'è 'na periferica per el GameCube che la permett de giugà ai cartocc del Game Boy, Game Boy Color e Game Boy Advance. L'è stada la darrera espansion per giugà al Game Boy in su 'na console fissa Nintendo.

A differenza di àlter accessori mìnga offiziai che doperen l'emulazion software, el Game Boy Player 'l integra l'hardware de on Game Boy Advance.

A l'è incompatibil cont el Wii.

## Controll
A l'éra possibil comandàll sia cont el controller del GameCube sia cont on Game Boy Advance o SP taccaa cont on cav link.

In sul controller GameCube a l'éra possibil doperà dò mapp de tast.

## Problema
El sistema el gh'ha di problema cont:
*I Game Boy Advance Video, cartocc faa per vedè di film in sul Game Boy, per evità che sien copiaa.
*Cartocc per i trucch, per la pupart di cas tropp grand per el slot, ma compatibil a nivell teorich
*Sistema cont controll de moviment: Gh'eren di gioeugh che rilevaven i moviment del giugador, roba diffizil de fà cont el Game Boy Player
*Infraross: I gioeugh che 'l doperaven podeven fàll no in sul GameCube
*El sistema se pò mìnga conligà a 'n Game Boy Micro
*I gioeugh cont la vibrazion fann vibrà el device e mìnga el controller de l'utent

## Ricezion
La periferica a l'è stada ricevuda ben di utent e de la critica, che l'ha lodaa Nintendo per avè giontaa on mugg de titoi al sistema, anca se 'n quajvun l'ha vist tutt 'me 'na mossa econòmica.

## Riferiment
*Sitt offizial

## Vos corelaa
*Super Game Boy
Acid foleg

L**'acid foleg**, ciamad anca *vitamina B9*, l'è un compost essenzial per la vita, qe el vesser uman l'è miga bon de far sœ de per so cœnt, e el g'ha donca de ciapar-l de l'alimentazion, o l'integrazion in vergœne situazion. Intra i aliments qe i g'ha denter plussee tants *folats* g'è le verdure a foia larga (da qé el nom folats), 'me prexempe i spinax.

## Fonzion biolojega
L'importanza de qella vitamina qé l'è daita de la so fonzion biolojega: l'è de faits un co-fator enzimateg necessare per far sœ le pirimidine, le purine e vergun aminoacid, donca se la g'è miga se pœl miga far sœ gnanc DNA, gnanc RNA.

## Carenza
La carenza de acid foleg la fa vegner l'anemia megaloblastega a le persone sane, e ind le fomne pregne la pœl far nasser i fiœi con defets del tubo neural, soratœt la spina bifida, donca tœte le fomne pregne se ge consilia de tœ jo un integrador del vitamina B9.
Antibioteg β-laitameg

I **β-laitameg** i è una class de antibioteg qe i ge impedex ai batere de far sœ la so pared cellulara, per inibizion de la transpeptidasis, un enzima qe el forma dei legam incroxads qe i fa vegner plœ forta la strutura del peptidoglican, component fondamental de le pareds cellulare.

## Strutura dei β-laitameg
El nucli fondamental de qei antibioteg qé l'è el β-laitam, una amide ciclega, qe l'è miga stabil fess. El β-laitam el se pœl meter insema cond olter nucli e formar i nucli de le diferente class de antibioteg β-laitameg.

## Resistenze
De spess i batere i desvelupa resistenza ai antibioteg β-laitameg, perqè i impara a far-s sœ l'enzima β-laitamase, qe l'è bon de atacar el anell β-laitameg e dervir-l, incé qe l'antibioteg el fonziones plœ. Per evitar qe el sœcedes qel tant qé, de spess i β-laitameg i se sonministra insema ai inibidor de la β-laitamase, 'me prexempe el acid clavulaneg.

## Class de antibioteg β-laitameg
G'è quater class principai de antibioteg β-laitameg; le g'ha tœte el β-laitam, ma ognœna de lore el la presenta ind una strutura de bas diferenta. Le quater class de antibioteg β-laitameg i è:
* Penicilline;
* Cefalosporine;
* Monobactam;
* Carbapenem.
Dischettera

La **dischettera** (*Floppy Disk Drive* in ingles) a l'è l'ogett doperaa in di computer per legg i dischett. El primm personal computer a doperàll a l'è staa l'Olivetti P6060 e i computer comun han scominciaa a toeull via intorna a metà agn 2000, cont el rivà di ciavett USB e di disch ottich. I applicazion legacy, però, doperen anmò i floppy e donca i dischetter. El primm personal computer senza dischettera a l'è staa l'iMac.

## Vos correlaa
* Dischett
GameCube

El **GameCube** a l'è stada 'na console venduda de la Nintendo in tra el 2001 e 'l 2009 e concorrenta de la PlayStation 2 e de la Xbox de la Microsoft.

A l'è stada la prima console Nintendo a doperà 'me mezz de memorizzazion principala i disch ottich e minga i cartocc, anca se l'era no bona de legg i normai CD e DVD.

El sò successor, el Wii, a l'era retrocompatibil con la pupart di software del GameCube.

## Storia
Giamò dal 1999 s'hinn sentuu i primm *rumors* in su 'na noeuva console Nintendo, e se pensava che la fuss a cartocc e compatibil cont el Nintendo 64. El progett a l'è staa presentaa pocch dopo a la stampa cont el nomm de "Dolphin". Fioeula de 'na lianza cont la IBM la voreva mangià el mercaa de la PlayStation e del Sega Dreamcast.

## Caratteristich
*CPU: IBM PowerPC Gekko @ 486 MHz
*RAM: 43 MB
*ROM: Nintendo optical disc de 8 cm
*Memoria giontiva: Sched de memoria GameCube, max 16 MB
*GPU: ATI Flipper @ 162 MHz
### Controller

Per el GameCube a gh'eren du controller: Vun, quell classich, visivament assee different de quell de la concorrenza, che 'l gh'aveva:
*Leva analogica principala
*Cros direzionala digitala
*Segond stick analogich, ispiraa ai fresc "C" del Nintendo 64.
*Quatter botton frontaj: A,B, X e Y 
*Tre botton dorsaj: Z, L e R
*Botton start al center del controller
*Fonzion rumble de vibrazion

#### WaveBird

WaveBird a l'è 'l controller Wireless del GameCube. El gh'ha la midemma forma del controller original, cont on regonfiament sotta per ospità i pil, du AA, e i component giontiv, 'me el selettor de frequenza, util per i partii a pussee giugador, e 'n LED che 'l segnalava la connession.

Per doperàll bisognava taccà el sò adattator a la porta del controller.

### Retrocompatibilità
El sistema a l'è minga retrocompatibil cont nissun sistema de la Nintendo: El gh'ha però la possibilità de comunicà cont i Game Boy e de doperàj 'me  controller in d'on quaj gioeugh abilitaa per doperàll 'me schermo piscininn. 

Però, cont la periferica Game Boy Player a l'era possibil giugà direttament in sul schermo de la TV ai gioeugh del Game Boy e del Game Boy Advance.

## Gioeugh
El gioeugh pussee famos, retegnuu squasi 'na killer application, a l'è staa Luigi's Mansion, e hinn staa relassaa pussee de 600 gioeugh per la piattaforma. Gh'era anca 'na piaffatorma de gioeugh online via modem.

Di gioeugh famos eren:
*The Legend of Zelda: The Wind Waker
*Sonic Adventure 2
*Super Mario Sunshine
*Metroid Prime
*Super Smash Bros. Melee
*Crazy Taxi

## Riferiment
*Sitt offizial

## Alter progett

## Vos corelaa
*Nintendo 64
*Nintendo Wii
*Pokémon Mini
*Panasonic Q
*Dolphin (emulator)
Qignœl (maqina semplix)

Ol **qignœl** l'è una maqina mecanega semplix, aplicazion pratega del principi del pian inclinad, dovrada per separar do ojets o parts de un ojet, qe la fa cresser la forza metida ind la direzion trasversala a'l sens del moviment de separazion.

I qignœi i è dovrads ind la tecnega per spostar o tirar sœ i ojets, fermar-i in posizion, dervir for una via ind un material solid. Dei esempe de qest'ultem cas i pœl vesser la ponta del ciod e la segur per spacar la legna.

L'è dovrad anc'pò come fulqer d'una leva.

## Olter projets
Apple DOS

L**'Apple DOS** (acronim de *Apple Disk Operating System*) a l'è staa el sistema operativ per disch venduu de la Apple in tra el 1978] e 'l 1983 insemma ai Disk II, dischettera per l'Apple II. L'è staa sostituii del ProDOS. A l'è staa distribuii in trè version: DOS 3.1, DOS 3.2 e DOS 3.3. Tucc i version gh'han avuu poeu i sò bugfix.

## Storia
A la presentazion de la dischettera Disk II in del 1978 a l'éra domà pront on set di istruzion fondamentai preparaa del Steve Wozniak e del Randy Wigginton.

'Na voeulta finida la presentazion el Steve Jobs l'ha domandaa a l'azienda Shepardson Microsystems de fà el DOS ver e proppi per 13'000$ e gh'è voruu 35 dì per fàll.

### La fin
Dopo del 1980 la Apple, che la s'è concentrada in sul fallimentar Apple III e in sul sistema SOS. In del 1983 a gh'è staa l'ultim giornament per supportà el noeuv sortii Apple IIe. 

El sistema a l'era limitaa fiss: El podeva gestì domà dischett de 5 pollis, minga ROM, disch dur, dischett pussee piscinitt o alter periferich, e la grandezza massima di file a l'era 400 kB. Vist che l'era impossibil cambiàll senza mudà la pupart del codes a l'è staa poeu faa el ProDOS. I utent l'han però doperaa anca dopo de la soa fin.

## Caratteristich
I dischett del DOS gh'even 13 settor per traccia, ognun de 256 byte, con 35 tracc per ogni lat del disch: in total el spazzi a l'éra de 113,75 kB per lat. 100 kB eren lassaa a l'utent, 10 occupaa del sistema. I nomm di fìle podeven vèss de 30 caratter.

### Tipi di fìle
I file supportaa del sistema eren:
*File "I": Programma per Integer BASIC
*File "A": Programma per Applesoft BASIC
*File "B": File binari: Dacc o programma
*File "T": File de test ASCII

El sistema el faseva domà 'na distinzion, senza podè dà di strument de elaborazion.

### Software relocabil
El software in assembly per Apple II a l'éra no relocabil, perchè el computer, che l'éra senza multitasking, el doperava domà on programma a la voeulta e i software podeven spettàss de vèss semper i di midemm locazion de memoria.

Per permètt 'sto fonzionament el DOS el se caregava in di part volt de la memoria, e lassava al BASIC e ai software i part bass.

### Boot
El boot a l'era sostanzialment on process manual, perchè l'Apple II a l'era minga bon de aviàss direttament de floppy. Cont l'Apple II Plus a l'è staa inveci integraa on sistema che automaticament el ricerca se in di port de espansion a gh'è del codes avviabil. Se 'l gh'è, el ghe passa el controll, e 'l codes 'l aspetta che 'l sia mittuu dent on dischett, con dent el codes essenzial per caregà el sistema. Cont 'sto codes era lengiuu el rest del sistema che poeu avviava on programma, tipicament on file BASIC de benvegnuu.

### BASIC
El DOS el permetteva de doperà a la svelta el BASIC, sia l'Integer BASIC che 'l se derviva cont el scriv  sia l'Applesoft BASIC che 'l se derviva cont el scriv , cioè Floating point.

El sistema, bon de doperà anca di BASIC che hinn no in ROM, el podeva anca fà interpretà on file BASIC al moment, vist che eren segnaa i tipi de file BASIC.

## Vos corelaa
*ProDOS
*Apple BASIC
Governo Letta

El **governo Letta** l'è staa el governo quell de 62 de la Republega Italiana. L'ha giuraa el 28 de april del 2013 e l'è borlaa giò el 14 de febrar del 2014, dopo che 'l premier Matteo Renzi, restaa in carica dònca per 300 di.

L'è staa on governo di largh intes in tra i forz politegh pussee important, voruu del Giorgio Napolitano e vist 'me unica soluzion possibil, dòpo che 'l Pier Luigi Bersani el gh'ha avuu no i numer per la fiducia al Senad.

El s'è dimettuu dòpo che la direzion nazionala del PD l'ha vist la necessità de 'n noeuv governo, che l'è deventaa poeu el governo Renzi.

## Cronistoria
*Governo Monti
*Governo Letta
*Governo Renzi

## Riferiment
*I governi dal 1943 ad oggi - Governo italiano
Wii Sports

**Wii Sports** a l'è 'n videogioeugh de simulazion sportiva venduu insemma al Wii dal 2006 e che l'ha venduu pussee de 80 milion de copij.

El permett de giugà a di simulazion del Tennis, del Baseball, del Golf, del Pugilaa e del Bowling. Per tucc i gioeugh ghe voeur el Wiimote, per el pugliaa anca el Nunchuck. Tucc i sport gh'han anca trè modalità de allenament per miôrà i prestazion del giugador. I utent pòden fà anca, 'na voeulta al dì, el test fisich, cont trii gioeugh de allenament che determinen la bravura e l'età sportiva del giugador.

In del 2009 a l'è sortii el successor Wii Sports Resort.

## Vos corelaa
*Wii Fit
*Wii Sports Resort
*Wii Play
*Nintendo Switch Sports
Governo Monti

El **Governo Monti** a l'è staa el governo quell de 61 de l'Italia republegana, restaa in carega dal 16 november 2011 al 28 april 2013, per 529 di.

A l'è retegnuu el segond governo tecnich de la storia italiana, per via de l'esperienza pussee tecnega che politega del Premier Mario Monti.

A l'è regordaa soratutt per i mesur de austerità e per la reforma di pension Fornero.

## Composizion
*President del Consili: Mario Monti
***Con portafoeuj**
**Affar forestee: Giulio Terzi di Sant'Agata
**Intern: Anna Maria Cancellieri
**Giustizia: Paola Severino
**Defesa: Giampaolo Di Paola
**Economia e Finanz: Vittorio Grilli
**Desvilupp econòmich: Corrado Passera
**Politegh agricol: Mario Catania
**Ambient, tutela del mar e del territori: Corrado Clini
**Lavorà e politegh sociai: Elsa Fornero
**Istruzion, università e ricerca: Francesco Profumo
**Ben e attività colturai: Lorenzo Ornaghi
**Salut: Renato Balduzzi
***Senza portafoeuj**
**Affar europee: Enzo Moavero Milanesi
**Affar regionai, turism e sport: Piero Gnudi
**Coesion territoriala: Fabrizio Barca
**Rappòrt cont el Parlament: Piero Giarda
**Cooperazion internazionala e integrazion: Andrea Riccardi
**Publega ministrazion e semplificazion: Filippo Patroni Griffi

## Cronistoria
*Governo Berlusconi IV
*Governo Monti
*Governo Letta

## Vos correlaa
*Governo tecnich
*Elezion politegh italian del 2013

## Riferiment
*I governi dal 1943 ad oggi - Governo italiano
Olivetti P603

L**'Olivetti P603** a l'è staa on minicomputer in configurazion de tavol venduu de la Olivetti dal 1972 'me evoluzion de la P602 cont ona macchina de scriv per permètt de doperàlla 'me fatturatris.

## Riferiment
*Storia Olivetti: P603 
## Vos correlaa
*Olivetti P203
*Olivetti P602
Casoncei

I **casoncei** o **caroncei** i è un mangiar tipeg de Bergem e Bressa. 

A l'è un tipo de pasta impienida qe a l'è spantegada in tante variants locai, ma con dei ingredients de bas comun a tœte: ol pien a l'è fad su da carna, grana padan gratad e erbe aromatege, con la pasta qe la g'ha una tipega forma a meza luna. Ol tœt conciad con grana padan gratad, bœter, panceta e salvia.

## Casoncei a la Bergamasca <small></small>

Mangiar tipeg de la bergamasca:

* Pasta: farina, sal, aigua (variants anca cont ol lait).
* Pien: pan, parmijan, carna de manz e porcell, pedersem, ugeta, scorza de limon, amarets
* Forma: a circol piegad, con pasta media-grossa.

Ol pien al conferiss ai Casoncei un lejer savor dolç, carateristega tipega del panorama de la cusina medioeval e rinassimental indova qe i gh'hann orijen; una documentazion certa la ne dis de la so esistenza jamò ind ol 1386. Sota 'l domini venezian ol pien al ciapa denter nœve spezie, amarets e ingredients de orijin de lonj. La riceta de incœ a l'è ol segutar de la version del votcent.
Ind la Vall Gandin e ind la volta Vall Seriana i è ciamads Caronséi (patronziad ).

## Casoncei de la Bressana <small></small>

Mangiar tipeg de la Bassa bressana:

* Pasta: farina, œv, sal, aigua.
* Pien: pan, parmijan o grana padan, ai, nox moscada, brœd, pedersem, sal.
* Forma: de bonbon, barbel, quadrad, triangol.

Tipeg i è i casoncei de Barbariga e Longena, produxids dent ind ol territori comunal de qests do pais de la bassa bressana. Del 2004 i Casoncei de Barbariga e Longena i ha ciapads la **[[Denominazione comunale d'origine|De.C.O.]]**

## Casoncei de la Vall Camonega<small></small>

Qei de la Vall Camonega i è considerads la variant plœ "tipega" dei casoncei.

Ogne pais al g'ha un pien divers. I plœ cognossids i è qei:

* de Bren, ciamads *Caicc* ([kaˈitʃ])
* de Dò (BS) e Loz (BS), parnonzia locala [kazon'sej]
* de la bassa vall, parnonzia locala [kaðonˈhej]
* de la volta vall, ciamads *Calzon*; pien de pom de terra, formai e carna a Villa Dalegn, erbe e codegin a Pez e de salam, verz, pom de terra a Zoan.

I ricete i cambia po de pais a pais, e ogne fameia la la modifega segond i so variazion.

## Riferiments

## Vox conrelade
* Scarpinocc

## Olter projet
Governo Prodi II

El **governo Prodi II** a l'è staa el governo de la Republega Italiana quell de 59, l'unich de la XV legislatura.

L'è restaa in carega per 722 di, dal 17 de magg 2006 al 8 de magg 2008. A l'è staa sostegnuu anca de la Refondazion Comunista e di Radicai Italian: L'è staa el primm governo di temp del governo De Gasperi III a 'vègh el support de tutta la sinistra parlamentara.

A l'éra sostegnuu a l'origin de l'Ulivo (Democrategh de Sinistra e La Margherita), de la Rosa nel Pugno, di Verd, de l'Italia dei Valori, del Partito dei Comunisti d'Italia, de l'UDEUR e de la Liga Autonomista Lombarda.

El gh'aveva el support esterno di minoranz lenguistegh (SVP), di italian a l'ester e de la sinìstra pussee piscininna.

L'ha vist el nass del Partii Democrategh, che l'ha ciappaa dent la pupart di esponent de 'sto governo.

## Cronistoria
*Governo Berlusconi III
*Governo Prodi II
*Governo Berlusconi IV

## Riferiment
*I governi dal 1943 ad oggi - Governo italiano
Wii Balance Board

La **Wii Balance Board** a l'è 'na periferica per el Wii e 'l Wii U, doperada per pesà el giugador e capì el sò baricenter e posizion. 

A l'è progettada 'me 'na balanza classica, alimentada de 4 pil AA che permetten de doperàlla per 60 or. La supporta di pes finna a 150 kg in del misurà, anca se la pò regg finna a 300 kg.

La gh'ha de vèss doperada in su 'na superfis dura e a pee biòtt, anca se gh'è di colzitt apòsta per doperàlla che hinn staa venduu di produttor esterni.

A l'è doperada de tucc i gioeugh de la serie Fit (Wii Fit, Wii Fit Plus e Wii Fit U) e de 'n quaj gioeugh esterno: El primm a l'è staa We Ski.

## Vos correlaa
*Joyboard
Wii Mini

El **Wii Mini** a l'è 'na riedizion del Wii sortida in del 2012 cont on cost minor de la console originala. La gh'aveva no el drive SD, dònca la podeva caregà no foto e file homebrew, e la supporta no i sistema de connession in red e l'è mìnga retrocompatibil cont el GameCube.

## Vos corelaa
*Wii
ProDOS

El **ProDOS** a l'è staa on sistema operativ DOS faa de la Apple in del 1983 e venduu finna al 1993.

L'è sortii per superà i limitazion de l'Apple DOS, e l'éra pussee svelt de 8 volt in di operazion de access al disch. El dopera el midemm file system de l'Apple SOS e de l'Apple III.

In atesa del GS/OS per Apple IIGS ona version a 16 bit del ProDOS la fonzionava cont ona grafica primordiala.

## Riferiment
*After 23 years, the Apple II gets another OS update

## Vos corelaa
*GS/OS
*Apple DOS